b'\n_START_ARTICLE_\nAntroposofisk Selskab\n_START_PARAGRAPH_\nAntroposofisk Selskab er en stiftelse, der er baseret p\xc3\xa5 den filosofi og livsanskuelse, som udspringer af Rudolf Steiners \xc3\xa5ndsforskning._NEWLINE_Foreningen blev grundlagt i nyt\xc3\xa5ret 1912/13, da stifteren og \xc3\xa5ndsforskeren Rudolf Steiner br\xc3\xb8d med Det Teosofiske Samfund. Teosofien er en \xc3\xa6ldre okkult bev\xc3\xa6gelse og i dag inspiration for mange ny-religi\xc3\xb8se grupper._NEWLINE_Antroposofisk Selskab og den menneskeopfattelse, som er et s\xc3\xa6rkende blandt bev\xc3\xa6gelsens medlemmer, har givet inspiration til adskillige praktiske felter s\xc3\xa5som l\xc3\xa6gevirksomhed, biodynamisk landbrug, f\xc3\xb8demiddelproduktion, skoleuddannelse, skolehjem, social virksomhed, bev\xc3\xa6gelseskunst m.m._NEWLINE_Selskabet er tilknyttet H\xc3\xb8jskolen for \xc3\x85ndsvidenskab i Dornach ved Basel i Schweiz._NEWLINE_Der findes afdelinger af Antroposofisk Selskab i hele verden. Den danske afdeling har ca. 650 medlemmer, mens bev\xc3\xa6gelsen p\xc3\xa5 verdensplan kan t\xc3\xa6lle ca. 50.000 medlemmer._NEWLINE_Antroposofisk Selskab Danmark udgiver tidsskriftet Nyhedsbladet, som udkommer 5 gange \xc3\xa5rligt.'